《伯氏招燕京王敬哉饮》
明代·黄渊耀

避地来寻五柳居，閒谈国事重欷歔。天荒地老君身历，国破家亡我梦馀。

尘路浑如村酒浊，道心还与泛舟虚。凭君莫话金门好，事到渔樵百不如。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。